Diari Oficial de la Generalitat Valenciana


Sumari del DOGV 7879, del 22-09-2016 (2016/7164)

Informe ambiental i territorial estratègic de la modificació puntual número 30 del pla general.
-----------------------------------------------------------------------------------------------

### Dades del document

Número de DOGV
:   7879

Data del DOGV
:   22-09-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7164


Data del document
:   15-09-2016

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informe ambiental i territorial estratègic de la modificació puntual número 30 del pla general. [2016/7164]  
En compliment del que disposa l'article 51.7 de la Llei 5/2014, de 25 de juliol, de la Generalitat, d'ordenació de territori, urbanisme i paisatge, es publica el Decret número 1600/2016, de data 14 de setembre de 2016, relatiu a l'informe ambiental i territorial estratègic de la modificació puntual número 30 del pla general de Petrer:  
  
Vist l'informe tècnic i jurídic emés per Jesús Quesada Polo, director de l'Àrea d'Urbanisme, i Jesús Puentes Quiles, cap de l'Oficina Jurídica d'Urbanisme, en relació amb l'expedient d'avaluació ambiental i territorial estratègica de la modificació puntual número 30 del pla general de Petrer que, literalment transcrit, diu:  
  
«Antecedents  
I. Planejament vigent.  
El planejament vigent al municipi de Petrer el constitueix el pla general aprovat definitivament per mitjà de resolucions de la Comissió Territorial d'Urbanisme d'Alacant, de dates 28 de novembre de 1997 i 30 de gener de 1998, publicat en el Butlletí Oficial de la Província d??Alacant número 110 de 18 de maig de 1998 i ressenya en el Diari Oficial de la Comunitat Valenciana número 3291 de 22 de juliol de 1998.  
El dit planejament va ser sotmés a avaluació d'impacte ambiental, expedient 105/97-AIA, i es va obtindre la declaració d'impacte ambiental mitjançant Resolució de 2 d'octubre de 1997, del director general per al Desenvolupament Sostenible.  
  
II. Règim vigent de l'ús d'estacions de servei.  
El pla general regula, entre els usos industrials, l'in.6). Estacions de servei, i en l'ordenació detallada d'usos per zones d'ordenació urbanística no permet la seua instal·lació en sòls urbans i urbanitzables i, quant als sòls no urbanitzables, únicament es permet limitat a la franja de 100 metres d'afecció d'autovia, amb l'autorització prèvia de l'organisme competent de la via.  
Determinades circumstàncies sobrevingudes han motivat que l'ajuntament es plantejara la conveniència i oportunitat d'escometre una modificació de l'instrument de planejament general relativa a la implantació de l'ús d'estacions de servei o gasolineres.  
  
III. Suspensió de llicències.  
El Ple de l'ajuntament, en sessió celebrada el dia 18 de maig de 2016, va adoptar acord per a suspendre la tramitació i l'atorgament de llicències per a obres, instal·lació i ambientals per a l'ús d'estacions i punts de subministrament de productes petrolífers a vehicles, en tot l'àmbit del terme municipal de Petrer, mentre s'estudia la nova ordenació.  
L'acord es va publicar en el DOCV número 7795 d'1 de juny de 2016.  
  
IV. Documentació, objecte, àmbit i justificació.  
Documentació: a iniciativa de l'ajuntament, els serveis tècnics municipals dependents de la Regidoria d'Urbanisme han redactat el document de modificació puntual número 30 del pla general, així com el document inicial estratègic corresponent, per a sotmetre l'expedient a avaluació ambiental i territorial estratègica.  
Objecte: l'objecte de la modificació de planejament consisteix a permetre la instal·lació de gasolineres ?estacions de servei- en la zona d'ordenació d'ús dominant industrial, tant Adossada com Polígons, subjecta al compliment d'una sèrie de condicions i amb l'aprovació prèvia d'un pla especial, ja que l'actual planejament només permet aquest ús en algun tipus de sòl no urbanitzable i el prohibeix en tot el sòl urbà i urbanitzable. En conseqüència, afecta únicament l'ordenació detallada, per referir-se a la regulació detallada dels usos del sòl en cada subzona.  
  
Àmbit: la modificació afecta el sòl urbà per a les zones d'ordenació industrial Adossada i Polígons.  
Justificació: la proposta de modificació naix perquè des de l'entrada en vigor del pla general Petrer ha tingut un augment considerable de població i del parc de vehicles. En 1998 la població censada era de 27.637 habitants i en 2015 és de 34.586 habitants. Quant al parc de vehicles, les primeres dades disponibles són de 2003 quan ascendia el nombre total a 17.762, i ha passat a ser de 22.172 en 2015. La conseqüència directa és el desplaçament i la sobrecàrrega de tot el trànsit de vehicles per a subministrament de combustible a zones contigues a l'autovia, i pareix aconsellable aproximar les estacions de servei a zones d'ús industrial que són les que generen un tràfic més intens.  
  
  
V. Consultes realitzades.  
L'ajuntament ha sotmés la documentació redactada a consulta de les següents administracions públiques per un termini de 20 dies amb el resultat següent:  
  
Data de consulta Data presentació d'informe Administració pública consultada  
18.05.2016 03.06.2016 Direcció Territorial d'Urbanisme d'Alacant  
18.05.2016 € Conselleria d'Economia, Indústria, Turisme i Ocupació  
18.05.2016 € D. G. Canvi Climàtic i Qualitat Ambiental  
18.05.2016 15.06.2016 Subdirecció G. d'Emergències  
18.05.2016 20.06.2016 Subdirecció G. d'Ordenació del Territori i Paisatge (PATRICOVA)  
20.05.2016 12.08.2016 D. G. Salut Pública  
  
  
  
Així mateix, i en relació amb la regulació continguda en la Llei 11/2013, de 26 de juliol, de mesures de suport a l'emprenedor i d'estímul al creixement i de la creació d'ocupació sobre la implantació de l'activitat de distribució al detall de productes petrolífers a vehicles, es va formular consulta al Ministeri d'Economia i Competitivitat, que aquest va derivar a la Direcció General de Política Energètica i Mines del Ministeri d'Indústria, Energia i Turisme, que ha presentat contestació en data 15 de juliol de 2016.  
Als anteriors antecedents se li apliquen els següents  
  
Fonaments tècnics i jurídics  
  
Primer. Avaluació ambiental i territorial estratègica  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental (LEA), i al dret autonòmic per mitjà de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP).  
El Reial Decret Legislatiu 7/2015, de 30 d'octubre, pel qual s'aprova el text refós de la Llei de Sòl i Rehabilitació Urbana (TRLSRU/15), estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació dels efectes de determinats plans i programes en el medi ambient.  
  
Segon. Identificació i valoració dels possibles efectes sobre el medi ambient  
Normativa: l'article 46 de la LOTUP estableix que seran objecte d'avaluació ambiental i territorial estratègica ordinària els plans i programes, així com les seues modificacions, que s'adopten i aproven per una administració pública l'elaboració i aprovació del quals siga exigida per una disposició legal o reglamentària o acord del Consell, complint els supòsits de l'apartat 1 del dit article, i l'apartat 3 del mateix article 46 de la LOTUP afig que l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això prèvia consulta a les administracions públiques afectades a què es refereixen els articles 48.d) i 51.1 de la LOTUP i d'acord amb les fases de la tramitació exposades en l'article 49.  
  
Document Inicial Estratègic (DIE): el DIE, al contingut íntegre del qual remetem, conté l'anàlisi de l'objecte de la modificació, de les alternatives i justificació de la seleccionada, i dels efectes previsibles sobre el medi ambient i sobre els elements estratègics del territori. Segons el DIE, la modificació ha de tindre una incidència positiva ja que el seu objectiu precisament és evitar majors desplaçaments de vehicles, la qual cosa implicarà també una millora del nivell de soroll i de la contaminació. En tot cas, la implantació efectiva de l'ús està condicionada a un estudi que analitze l'afecció que el nou ús suposarà des del punt de vista de l'accessibilitat de la via en relació amb altres usos existents i ponderarà les conseqüències de l'ús sobre el teixit industrial i terciari existent en l'entorn. Per contra, tampoc suposarà una major ocupació del sòl perquè es tracta de preveure un nou ús en terrenys en què es permetria la implantació d'altres usos industrials distints. Des del punt de vista del pla especial de la Comunitat Valenciana contra el risc d'accidents en el transport de mercaderies perilloses, aprovat pel Decret 49/2011, de 6 de maig, del Consell, no hi ha cap limitació respecte a la localització de les gasolineres, ni es produeix un increment del risc com a conseqüència de la modificació. Segons l'annex I del Reial Decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòl contaminats; l'activitat amb codi CNAE-93 52,486 de Comerç al detall de combustibles, és una activitat potencialment contaminant del sòl, per la qual cosa els titulars d'activitats estaran obligats a remetre a l'òrgan competent de la comunitat autònoma l'informe de situació a què es refereix l'article 3 del citat reial decret. Així mateix, l'activitat de Distribució de gasolina-estacions de servei (inclòs repostaje de vehicles i subministrament a l'estació), està arreplegada dins de l'annex-Catàleg d'activitats potencialment contaminants de l'atmosfera, CAPCA-2010, del Reial Decret 100/2011, de 28 de gener, per la qual cosa els titulars de tals activitats estaran subjectes a les obligacions establides en l'article 6 del citat reial decret.  
  
Consultes: quant als informes rebuts de les administracions públiques consultades, s'observen les següents consideracions tant de tipus legal com ambiental i territorial que exposem tot seguit:  
1. Servei Territorial d'Urbanisme d'Alacant:  
El Servei Territorial d'Urbanisme d'Alacant en informe de data 26 de maig de 2016 considera que la modificació proposada afecta l'ordenació detallada, per referir-se a la regulació detallada dels usos del sòl en cada subzona, per la qual cosa la competència per a l'aprovació definitiva correspon a l'ajuntament. Des del punt de vista de les competències d'eixe servei territorial, no observa que la proposta contravinga la normativa d'aplicació.  
2. Subdirecció General d'Emergències:  
La Subdirecció General d'Emergències dependent de Presidència de la Generalitat apunta les consideracions següents:  
Segons el PATRICOVA el risc d'inundació no afecta les zones incloses en la modificació de planejament; encara que apunta que, atés que Petrer té un risc d'inundació mitjà, l'ajuntament haurà d'elaborar el seu pla d'actuació municipal contra aquest risc.  
Segons la cartografia temàtica de la C.V. el risc de lliscament baix afecta parcialment la zona de l'avinguda Prevere Conrado Poveda, inclosa en la modificació, apunta que qualsevol actuació urbanística necessitarà la realització d'estudi geotècnic de detall com a mesura correctora.  
Quant al risc sísmic, amb caràcter genèric, assenyala que qualsevol modificació del pla general haurà d'assumir les mesures establides a aqueste efecte en la Norma de Construcció Sismoresistent de 2002 (NCSR-02) i l'ajuntament ha d'elaborar el seu pla d'actuació municipal contra aquest risc.  
Quant al risc d'incendis forestal, la zona de l'avinguda Prevere Conrado Poveda inclosa en la modificació limita parcialment amb sòl forestal, per la qual cosa s'hauran d'aplicar les mesures establides en el document bàsic de seguretat en cas d'incendi del Codi Tècnic de l'Edificació i l'article 32 del Decret 58/2013, de 3 de maig, del Consell, i per a l'execució d'obres serà d'aplicació el Decret 7/2004, de 23 de gener, del Consell.  
Quant al risc d'accidents greus, no es té constància de l'existència al municipi de Petrer de cap empresa afectada pel Reial Decret 840/2015.  
  
Quant al risc ocasionat per accidents en el transport de mercaderies perilloses, atés que l'A-31 es considera una via de circulació preferent d'aquestes mercaderies i es considera d'especial exposició la franja de 500 metres al voltant d'aquesta, assenyala que l'autoritat urbanística competent haurà de determinar si la instal·lació del nou ús és admissible en les zones proposades.  
3. Subdirecció G. del Territori i Paisatge ?PATRICOVA?:  
  
L'informe assenyala que les afeccions d'inundabilitat que assenyala la cartografia del PATRICOVA no incideixen sobre les zones d'indústria aïllada i indústria adossada, encara que hi ha una zona concreta per la qual discorre l'avinguda de la Llibertat en què hi ha qualificacions d'indústria aïllada i adossada pròximes a afeccions de perillositat de nivell 3 i de perillositat geomorfològica. Per a aquesta zona, per a la instal·lació d'una estació de servei, haurà de verificar-se la incidència de la perillositat d'inundació a escala de detall i, en funció d'això, analitzar la procedència de la seua implantació i, si és el cas, la d'establir condicions. Atés que l'autorització de cada estació de servei està subjecta a la prèvia formulació d'un pla especial, aquest document és en què, en el cas que l'actuació proposada estiga afectada per perillositat d'inundació, haurà d'estudiar-se la compatibilitat de l'estació de servei amb la perillositat d'inundació. La conclusió és que la modificació proposada es troba parcialment afectada per perillositat d'inundació i és compatible amb les determinacions normatives del PATRICOVA.  
  
4. Direcció General de Política Energètica i Mines:  
L'informe emés té a veure amb la interpretació i aplicació que la dita administració entén que ha de fer-se de l'article 3.1 del Reial Decret Llei 6/2000, de 23 de juny, i article 43.2 de la Llei 43.2 de la Llei 34/1998, de 7 d'octubre, del Sector de Hidrocaburos, entenc que en zones i polígons industrials podrà establir-se qualsevol nombre d'estacions de servei que, al seu torn, podran disposar dels punts de subministrament que considere el sol·licitant, sempre que es respecte la normativa tècnica i de seguretat de les instal·lacions, així com la de protecció dels consumidors i usuaris. El planejament urbanístic podrà establir condicions «urbanístiques» addicionals per a la implantació de les estacions de servei, però han d'estar basades en els principis de necessitat i proporcionalitat; i la instal·lació sí que computa als efectes del volum edificable i ocupació des del punt de vista urbanístic, però no com a superfície útil d'exposició i venda al públic de l'establiment comercial en què s'integre.  
5. Direcció del Centre de Salut Pública d'Elda:  
L'informe emés assenyala que no s'aprecia que de la modificació proposada puguen desprendre's possibles afeccions a la salut humana sempre que es desenvolupe d'acord amb la documentació presentada, si bé per al seu posterior desenvolupament aquestes actuacions hauran de seguir tràmit ambienal amb caràcter previ a la llicència municipal d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats de la Comunitat Valenciana.  
  
Tercer. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del planejament avaluat no influeix en altres plans o programes, no té incidència en el model territorial vigent en el municipi ni produeix increment en el consum de recursos, no suposa afecció sobre elements del patrimoni natural i cultural i, consultades les administracions públiques amb competències afectades, es pot concloure que el procediment d'avaluació ambiental simplificada és prou per a determinar que la modificació puntual número 30 del pla general de Petrer no té efectes significatius sobre el medi ambient i el territori.  
  
D'acord amb allò que s'ha exposat, es proposa emetre l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 30 del pla general de Petrer, i és procedent continuar la tramitació de la modificació de planejament d'acord amb la seua normativa sectorial, si bé hauran de complir-se les condicions següents:  
a) Segons l'informe emés per la Subdirecció General d'Emergències, quant als riscos de lliscament, sísmics i d'incendis forestals serà d'aplicació la normativa aplicable en cada cas, i no serà necessària menció d'això en el document de planejament per tractar-se de normativa aplicable directament.  
b) El document de planejament haurà d'establir que el pla especial previst per a la zona d'ordenació industrial Polígons, que afecta l'avinguda de la Llibertat, haurà d'incloure un estudi d'inundabilitat si l'àmbit estiguera afectat pel PATRICOVA.  
  
Quart. Publicitat i vigència  
L'article 51.7 de la LOTUP regula que la resolució de l'òrgan ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu que, en aqueste cas, coincideixen en el propi ajuntament, als efectes de continuar el procediment d'aprovació del pla d'acord amb la normativa sectorial.  
  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del pla.  
La resolució que emet l'informe ambiental i territorial estratègic no serà susceptible de cap recurs, sense perjudici que, si s'escau, siguen procedents en via administrativa o contenciosa administrativa contra l'acord d'aprovació de l'instrument de planejament.  
  
Cinqué. Òrgan competent  
La lletra c) de l'article 48 de la LOTUP regula l'òrgan ambiental i territorial, que és aquell que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques i, en col·laboració amb l'òrgan promotor i substantiu, vetla per la integració dels aspectes ambientals, junt amb els territorials i funcionals en l'elaboració del pla o del programa.  
  
En principi, i amb caràcter general, l'òrgan ambiental i territorial és l'òrgan autonòmic dependent de la conselleria competent en matèria d'ordenació del territori i medi ambient; però la norma estableix que ho serà l'ajuntament del terme municipal de l'àmbit de planejament objecte de l'avaluació ambiental en els casos següents:  
  
«1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
2. En els instruments de planejament urbanístic que, en el desenvolupament de planejament avaluat ambientalment, afecten únicament i exclusivament l'ordenació detallada del sòl urbanitzable definida en la present llei.  
3. En els instruments de planejament urbanístic que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.»  
  
En el present supòsit, l'instrument de planejament afecta, únicament i exclusivament, l'ordenació detallada del sòl urbà, per la qual cosa l'òrgan ambiental i territorial estratègic és l'Ajuntament de Petrer.  
  
L'òrgan de l'ajuntament competent, atés que no hi ha norma que ho atribuïsca expressament a un altre òrgan municipal, és l'alcalde president, en virtut de la competència residual ex article 21.1.s de la Llei 7/1985, de 2 d'abril, reguladora de les bases del règim local.»  
En virtut d'això, i en aplicació de les facultats que la legislació de règim local em confereixen, resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 30 del pla general de Petrer, per considerar que no té efectes significatius en el medi ambient, amb el compliment de les determinacions que s'inclouen en el fonament tecnicojurídic tercer de la part expositiva d'aquesta resolució.  
Segon. Publicar la present resolució en el Diari Oficial de la Comunitat Valenciana i indicar que, atés que no és un acte definitiu en via administrativa, no es pot interposar cap recurs contra aquesta.  
  
Petrer, 13 de setembre de 2016.- L'alcalde president: Alfonso Lacasa Escusol.  
  
Cosa que es publica perquè se'n prenga coneixement.  
  
Petrer, 15 de setembre de 2016.- L'alcalde: Alfonso Lacasa Escusol.